Kultaa tai kunniaa (albumi)

Kultaa tai kunniaa on Jukka Kuoppamäen vuonna 1973 julkaistu albumi. Kuoppamäki voitti albumin nimikappaleella vuoden 1973 Syksyn sävel -iskelmäkilpailun. Kappaleesta muodostui myös Kuoppamäen ainoa listaykkönen singlelistalla. Itse albumi pääsi sijalle 29 ja myi kultalevyyn oikeuttavan määrän, yli 25 000 kappaletta.

Nimikappaleen lisäksi albumilta ei noussut muita suuria hittejä. Kuoppamäki esitti kappaleet ”Pieni laulu vapaudesta” ja ”Siskot, veljet” Sopotin laulufestivaaleilla 1973, ja omien sanojensa mukaan yleisö piti kappaleista niin paljon, että hänet kutsuttiin lavalle kaikkiaan yhdeksän kertaa. ”Muukalaisessa” Jukan veli Mikko Kuoppamäki soittaa bongorummun asemassa näyteikkunanuken muovijalkaa, joka lojui studion nurkassa. Kappaleessa ”Maailma muutu ei” Jukka Kuoppamäki laulaa puhelimen luuriin. Tämä oli äänittäjä Pekka Nurmikallion idea. Lopussa kuuluvan fraasin ”Puhutaanko vielä?” esittää Nurmikallion äiti Bertta.

Kappaleet
Sävellykset ja sanoitukset Jukka Kuoppamäki
Sovitukset Kari Hillo

A-puoli

B-puoli

Singlet 

{{single
 | single        = ”Kultaa tai kunniaa” 
 | leveys        = 120px
 | rajaus        = 1
 | m             = 
 | s             = 
 | julkaisuvuosi = 1973
 | levy-yhtiö    = Satsanga
 | kappaleet     = #Kultaa tai kunniaa
Pasaatituuli
 | kuvaus        =  
}}

Kokoonpano 
 Jukka Kuoppamäki – laulu
 Kari Hillo – sähkökitara, akustinen kitara, taustalaulu
 Matti Juva – bassokitara, taustalaulu
 Pertti Burman – rummut
 Tapio Leppä – urut, kosketinsoittimet
 Mikko Kuoppamäki – lyömäsoittimet

Muut levyn tekoon osallistuneet 

 Äänitys: Pekka Nurmikallio (Microvox)
 Kannen suunnittelu: Mikael
 Tuottaja: Jukka Kuoppamäki / Satsanga Records
 Kustantaja: JKC Music

Lähteet 
Jukka Kuoppamäki: Kultaa tai kunniaa (Satsanga Records, satlp 1003)

Viitteet 

Jukka Kuoppamäen albumit
Vuoden 1973 albumit
Satsanga Recordsin albumit